Projekts

**Ministru kabineta noteikumu**

**„Grozījumi Ministru kabineta 2009.gada 17.februāra noteikumos Nr.166 „Kārtība, kādā veidojamas, finansējamas un sagatavojamas Latvijas Nacionālo bruņoto spēku vienības, kas piedalās starptautiskajās operācijās un ātrās reaģēšanas spēkos””**

**projekta**

**sākotnējās ietekmes izvērtējums**

**(anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu „Grozījumi Ministru kabineta 2009.gada 17.februāra noteikumos Nr.166 „Kārtība, kādā veidojamas, finansējamas un sagatavojamas Latvijas Nacionālo bruņoto spēku vienības, kas piedalās starptautiskajās operācijās un ātrās reaģēšanas spēkos”” projekts (turpmāk – projekts) nepieciešams, lai noteiktu starptautiskajās operācijās iesaistīto Nacionālo bruņoto spēku (turpmāk – NBS) vienību un ātrās reaģēšanas spēku (turpmāk – militārie formējumi) speciālo, drošības un kaujas atbalsta uzdevumu izpildei nepieciešamo valsts finanšu līdzekļu piešķiršanas un izlietojuma pamatojumu. |
| 2. | Pašreizējā situācija un problēmas | Ministru kabineta 2009.gada 17.februāra noteikumi Nr.166 „Kārtība, kādā veidojamas, finansējamas un sagatavojamas Latvijas Nacionālo bruņoto spēku vienības, kas piedalās starptautiskajās operācijās un ātrās reaģēšanas spēkos (turpmāk – Noteikumi) nosaka, ka militāro formējumu komplektē no profesionālā dienesta karavīriem, zemessargiem un militārajiem darbiniekiem. Taču saistībā ar NBS reorganizāciju no 2011.gada 1.janvāra NBS vienības vairs nav paredzēts komplektēt ar militārajiem darbiniekiem. Līdz ar to nepieciešams izdarīt attiecīgu grozījumu. NBS likumā ir noteikts, ka NBS finansē no valsts budžeta, NBS apgāde ar materiāltehniskajiem resursiem notiek vienotas iegādes un apgādes sistēmas ietvaros, ievērojot normatīvo aktu prasības.Noteikumi nosaka, ka Aizsardzības ministrija nodrošina militāro formējumu ar materiāltehniskajiem un finanšu resursiem. Līdz ar to Noteikumi paredz militāro formējumu apgādi ar finanšu līdzekļiem, kas militārajiem formējumiem nepieciešami arī speciālo, drošības un kaujas atbalsta uzdevumu veikšanai.Praksē Latvijas NBS piedaloties, piemēram, Ziemeļatlantijas līguma organizācijas vadītajā starptautiskajā operācijā Afganistānā Starptautisko drošības atbalsta spēku sastāvā, šie speciālo, drošības un kaujas atbalsta uzdevumu veikšanai nepieciešamie finanšu līdzekļi novirzāmi tādiem izdevumiem, kā, piemēram, karavīru dienesta pienākumu izpildes gaitā civiliedzīvotājiem nodarīto materiālo zaudējumu segšana, dienesta uzdevumu izpildei nepieciešamas drošas informācijas ieguves nolūkā vietējiem drošības spēkiem un informācijas sniedzējiem izsniegto mobilo tālruņu sarunu priekšapmaksas karšu izmaksas, pārtikas produktu iegāde kopējām ēdienreizēm ar vietējiem drošības spēkiem sadarbības nodrošināšanai, dienesta pienākumu izpildei nepieciešamās informācijas ieguvei, vietējo drošības spēku būvju (fortifikāciju), kurās atrodas Latvijas NBS kontingents, pilnveidošana, lai nodrošinātu Latvijas NBS kontingenta fizisko drošību un veicinātu pozitīvu civiliedzīvotāju attieksmi, atsevišķu nepieciešamības preču, piemēram, gāzes balonu, pārtikas produktu, materiāli tehnisko līdzekļu iegāde pie vietējiem pārdevējiem gadījumos, ja nav iespējama Latvijas kontingenta vienības pārapgāde u.c., tā nodrošinot vienības karavīru darbaspēju uzturēšanu un dienesta uzdevumu izpildiLīdz šim NBS vienības Afganistānā minētajā starptautiskajā operācijā šo izdevumu segšanai izmantoja Starptautisko drošības atbalsta spēku partnervalstu atbalstu, taču konceptuāli jebkuras starptautiskās operācijas rajonā speciālo, drošības un kaujas atbalsta uzdevumu veikšanai nepieciešamo finanšu līdzekļu plānošana un nodrošināšana ir katras nācijas atbildība. Taču, lai gan patlaban, saskaņā ar Noteikumiem, ir iespējams piešķirt finanšu līdzekļus speciālo, drošības un kaujas atbalsta uzdevumu veikšanai, šobrīd nav neviena ārējā normatīvā akta, kas nosaka kārtību, kādā NBS plāno, organizē un nodrošina militāros formējumus ar speciālo, drošības un kaujas atbalsta uzdevumu veikšanai nepieciešamajiem finanšu līdzekļiem.Lai nodrošinātu NBS vienību, kas šobrīd piedalās un turpmāk tiks iesaistītas starptautiskajās operācijās, uzdevumu, drošu, efektīvu un tiesiski pamatotu izpildi, kā arī, lai nodrošinātu no valsts budžeta piešķirto finanšu līdzekļu tiesiski pamatotu izlietojumu un tā caurskatāmību, atbilstoši likuma „Par valsts un pašvaldības līdzekļu un mantas izšķērdēšanas novēršanu” 2.panta otrās daļas prasībai, ka jebkurai rīcībai ar valsts finanšu līdzekļiem un mantu ir jābūt likumīgai, tas ir, ar tiem drīkst rīkoties tikai atbilstoši likumos, Ministru kabineta noteikumos, nolikumos un citos normatīvajos aktos noteiktajiem mērķiem un paredzētajā kārtībā, nepieciešams izdarīt grozījumus Noteikumos, nosakot militāro formējumu speciālo, drošības un kaujas atbalsta uzdevumu veikšanai nepieciešamo finanšu līdzekļu piešķiršanas kārtību. Pēc attiecīgo grozījumu izdarīšanas Noteikumi, līdzīgi kā attiecībā uz reprezentācijas pasākumiem starptautiskās operācijas rajonā paredzētajiem finanšu līdzekļiem, būs vienīgais ārējais normatīvais akts, kas nosaka kārtību, kādā militāros formējumus nodrošina ar speciālo, drošības un kaujas atbalsta uzdevumu veikšanai nepieciešamajiem finanšu līdzekļiem. Noteikumi paredz, ka starptautiskās operācijas rajonā reprezentācijas pasākumiem paredzētos līdzekļus izsniedz militārā formējuma komandierim. Šobrīd praksē, ja militārā formējuma komandieris ir prombūtnē, attiecīgajā militārajā formējumā nav iespējas saņemt šos finanšu līdzekļus. Arī militārā formējuma komandiera funkcionālās slodzes līdzsvarošanai lietderīgi noteikt iespēju finanšu līdzekļu saņemšanai pilnvarot citu amatpersonu. Saskaņā ar Militārā dienesta likuma 21.pantu karavīram var uzdot pildīt prombūtnē esoša karavīra amata pienākumus uz noteiktu laiku. Tiesības uzdot karavīram amata pagaidu izpildi ir vienības komandierim (priekšniekam) vai augstākam komandierim (priekšniekam). Ja neparedzētu apstākļu dēļ komandieris (priekšnieks) sava amata pildīšanu pārtraucis, neieceldams amatā pagaidu izpildītāju, viņa amata pildīšanu uzņemas pēc amata (dienesta pakāpes) vecākais un paziņo par to pakļautības kārtībā.Līdz ar to un ņemot vērā, ka arī speciālo, drošības un kaujas atbalsta uzdevumu veikšanai paredzēto finanšu līdzekļu saņemšanu plānots uzdot militārā formējuma komandierim, nepieciešams izdarīt grozījumus Noteikumos, paredzot, ka finanšu līdzekļus tiesīga saņemt arī militārā formējuma komandiera pilnvarota amatpersona. Izdarot šos grozījumus, būs nodrošināta starptautiskās operācijas rajonā speciālo, drošības un kaujas atbalsta uzdevumu veikšanai paredzēto finanšu līdzekļu saņemšanas nepārtrauktība - to varēs organizēt arī ar militārā formējuma komandiera vai augstāka komandiera pavēli pilnvarojot citu karavīru. |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Projekta mērķis ir nostiprināt faktisko situāciju, ka šobrīd militāros formējumus komplektācijā iekļauj profesionālā dienesta karavīrus un zemessargus, neiekļaujot militāros darbiniekus. Līdz ar to tiek svītrota militāro darbinieku iekļaušana militārajos formējumos un attiecīgi – norma par militāro darbinieku tiesībām pēc atgriešanās no starptautiskā operācijas ieņemt iepriekšējo amatu.Projekts nodrošina tāda ārējā regulējuma ieviešanu, kas nosaka kārtību, kādā militāros formējumus nodrošina ar speciālo, drošības un kaujas atbalsta uzdevumu veikšanai nepieciešamajiem finanšu līdzekļiem. Projekts nosaka šo izdevumu tāmes un mērķu apstiprināšanas kārtību, kā arī finanšu līdzekļu izsniegšanas kārtību - izdevumu tāmi un izdevumu mērķus apstiprina NBS komandieris, paredzētos līdzekļus izsniedz militārā formējuma komandierim vai militārā formējuma komandiera pilnvarotai amatpersonai.  |
| 5. | Projekta izstrādē iesaistītās institūcijas | Projekts izstrādāts Aizsardzības ministrijā. |
| 6. | Iemesli, kādēļ netika nodrošināta sabiedrības līdzdalība | Projekts skar tikai Nacionālo bruņoto spēku personālu. Citas sabiedrības grupas projekts neietekmē. |
| 7. | Cita informācija | Aizsardzības ministrija nodrošinās Latvijas saistības atbilstoši piešķirtajiem valsts budžeta līdzekļiem budžeta programmas 22.00.00 "Nacionālie bruņotie spēki" ietvaros. |

Anotācijas II, III, IV, V un VI sadaļa – nav attiecināms.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nacionālie bruņotie spēki |
| 2. | Projekta izpildes ietekme uz pārvaldes funkcijām | Projekta izpilde notiks esošo pārvaldes funkciju ietvaros. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav. |

Aizsardzības ministrs A.Pabriks

Vīza: Aizsardzības ministrijas valsts sekretārs J.Sārts

09.01.2013.

1067

Sigita Atvara

sigita.atvara@mod.gov.lv

tel:.67335169